Държавен вестник, бр. 77, 2018 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  77
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ФИНАНСИТЕ
ПРОТОКОЛ
за изменение на Споразумението за основа­
ването на Международната инвестиционна 
банка и на нейния устав
(Ратифициран със закон, приет от 43-то На­
родно събрание на 12 януари 2017 г. – ДВ, 
бр. 8 от 2017 г. В сила за Република България 
от 20 декември 1990 г.)
Правителствата на Република България, 
Унгарската Република, Социалистическа ре­
публика Виетнам, Република Куба, Монгол­
ската Народна Република, Република Полша, 
Румъния, Съюза на Съветските Социалис­
тически Републики, Чешката и Словашката 
Федеративна Република,
отчитайки промените в икономическото 
сътрудничество на страните,
се договориха за следното:
Член I
Съгласно член XХVI от Споразумението 
за основаването на Международната инвес­
тиционна банка от 10 юли 1970 г. се внасят 
следните промени в посоченото Споразумение:
1. Преамбюлът да се изложи в следната 
редакция:
„Правителствата на Република България, 
Унгарската Република, Социалистическа ре­
публика Виетнам, Република Куба, Монгол­
ската Народна Република, Република Полша, 
Румъния, Съюза на Съветските Социалис­
тически Републики, Чешката и Словашката 
Федеративна Република,
като се ръководят от интересите за ефек­
тивно развитие на икономиките на Догова­
рящите се Страни,
се договориха за следното:“.
2. Трети абзац на член I да се изложи в 
следната редакция:
„За членки на Банката могат да се прие­
мат и други страни, междудържавни банкови, 
финансови и икономически организации. В 
дейността на Банката могат да участват и 
други банкови и финансови организации на 
основание на специален статут, определен за 
тях от Съвета на Банката.
Редът за постъпване на член в Банката се 
определя съгласно член XXIII на настоящото 
Споразумение.“
Четвърти абзац на член I да се изложи, 
както следва:
„Дейността на Банката се осъществява на 
основата на равноправие на нейните членове 
и уважение към суверенитета на страните.“
3. Първи абзац на член II да се изложи в 
следната редакция:
„Основна задача на Банката е отпуска­
нето на кредити на търговски принцип за 
осъществяването на съвместни инвестици­
онни проекти и програми за развитие от 
страна на няколко заинтересовани членове 
на Банката, за изграждане на обекти за 
развитие на националните икономики на 
страните – членки на Банката, както и за 
провеждане на мероприятия, свързани с 
участието на членовете на Банката в све­
товните икономически връзки, и за други 
цели, определяни от Съвета на Банката и 
отговарящи на задачите на Банката.“
Втори абзац на член II да се изложи в 
следната редакция:
„В дейността си Банката следва да се ръ­
ководи от необходимостта за осигуряване на 
ефективно използване на ресурсите, гаран­
тиране на платежоспособността по нейните 
задължения, отчитането на финансовото по­
ложение на кредитополучателите и строгата 
отговорност за връщането на отпуснатите от 
Банката кредити.“
Четвърти абзац на член II се заличава.
Пети абзац на член II да се изложи, както 
следва:
„Дейността на Банката трябва да съдейства 
за развитието на икономиките на страните-
членки и на взаимните външноикономиче­
ски връзки между тях на пазарна основа, за 
осъществяване структурното преобразуване 
на техните икономики и за включването на 
страните-членки в системата на световното 
стопанство.“
4. Точки 1 и 2 на член III да се изложат в 
следната редакция: 
„1. Уставният капитал на Банката се опре­
деля като сума в размер на 1,300 млрд. екю. 
Той се формира в свободно конвертируема 
валута, както и в националната валута на 
страните-членки или в злато. При това делът 
на националните валути в уставния капитал 
не надхвърля 5 %.
2. Дяловите вноски (квотите) на Догова­
рящите се Страни в уставния капитал пред­
ставляват за:
	
(млн. екю)
Република България	
123,0
Унгарска Република	
121,4
Социалистическа Република 
Виетнам	
4,7
Република Куба	
23,4
Монголска Народна Република	
6,2
Република Полша	
175,5
Румъния	
76,7
Съюз на Съветските 
Социалистически	
Републики	
580,7
Чешка и Словашка Федеративна	
Република	
188,4